CELEX: 62019TN0578
Language: et
Date: 2019-08-21 00:00:00
Title: kohtuasi T-578/19: 21. augustil 2019 esitatud hagi – Sophia Group versus parlament

28.10.2019   
            
            
               ET
            
            
               Euroopa Liidu Teataja
            
            
               C 363/20
            
         
      21. augustil 2019 esitatud hagi – Sophia Group versus parlament
      (kohtuasi T-578/19)
      (2019/C 363/29)
      Kohtumenetluse keel: prantsuse
      
         Pooled
      
      
         Hageja: Sophia Group (Saint-Josse-ten-Noode, Belgia) (esindajad: advokaadid Y. Schneider ja C.-H. de la Vallée Poussin)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada käesolev tühistamishagi vastuvõetavaks ja põhjendatuks;
               
            
                  —
               
               
                  selle tulemusena tühistada Euroopa Parlamendi otsus, millega 1. osa hankelepingust, mille ese on Buildings Helpdeski teenuste osutamine (hankemenetlus nr 06A0010/2019/M011), sõlmiti äriühinguga S.A. Computer Ressources International, mille asukoht on rue de l’Industrie, 11, L-8399 Windhof, Luksemburg;
               
            
                  —
               
               
                  vajadusel tühistada:
                  
                              —
                           
                           
                              parlamendi teadmata kuupäevaga otsus sõlmida leping, mis puudutas 1. osa hankelepingust, mille ese on Buildings helpdeski teenuste osutamine (hankemenetlus nr 06A0010/2019/M011);
                           
                        
                              —
                           
                           
                              leping, mis sõlmiti määratud eduka pakkujaga seoses 1. osaga hankelepingust, mille ese on Buildings helpdeski teenuste osutamine (hankemenetlus nr 06A0010/2019/M011);
                           
                        
            
                  —
               
               
                  mõista Euroopa Parlamendilt välja kõik menetlusega seotud kohtukulud, sealhulgas menetluskulud.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud Euroopa Parlamendi ja nõukogu 18. juuli 2018. aasta määruse 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012) artikleid 160 ja 167 ning I lisa punkte 16.3, 18.2 ja 21.1; võimu on kuritarvitatud ja tehtud ilmne hindamisviga; rikutud konkurentsi, läbipaistvuse, proportsionaalsuse, võrdse kohtlemise ja hankemenetluste valdkonnas diskrimineerimise keelu üldpõhimõtteid. Esimeses väites leiab hageja, et teatud hindamiskriteeriumid, mille põhjal edukas pakkuja määratleti, kuuluvad kvalitatiivsete valikukriteeriumide alla, mitte aga hindamiskriteeriumide alla, samas kui valikukriteeriumid on rangelt seotud taotlejate või pakkujate hindamisega ning hindamiskriteeriumid on rangelt seotud pakkumuste hindamisega ja need peavad võimaldama tuvastada majanduslikult kõige soodsama pakkumuse.
               
            
                  2.
               
               
                  Teine väide, et on rikutud eespool mainitud määruse 2018/1046 artikleid 160 ja 167 ning I lisa punkti 18.2, võimu on kuritarvitatud ja tehtud ilmne hindamisviga; rikutud konkurentsi, läbipaistvuse, proportsionaalsuse, võrdse kohtlemise ja hankemenetluste valdkonnas diskrimineerimise keelu üldpõhimõtteid, kuna teatud hindamiskriteeriumid, mille põhjal määratleti 1. osa edukas pakkuja, ei ole seotud hankemenetluse esemega ning on igal juhul ebamäärased ja ebatäpsed, samas kui hindamiskriteeriumid peavad võimaldama tuvastada majanduslikult kõige soodsama pakkumuse, olema hankemenetluse või selle kõnealuse osa esemega seotud ja proportsionaalsed, olema selged ega tohi jätta tingimusteta valikuvabadust lepingu sõlmimiseks.
               
            
                  3.
               
               
                  Kolmas väide, et on rikutud eespool mainitud määruse 2018/1046 artiklite 160 ja 167 ning I lisa punkte 18.2 ja 18.4, võimu on kuritarvitatud ja tehtud ilmne hindamisviga; rikutud konkurentsi, läbipaistvuse, proportsionaalsuse, võrdse kohtlemise ja hankemenetluste valdkonnas diskrimineerimise keelu üldpõhimõtteid, kuna hanketingimustes pakkujatelt nõutud soovitused põhjendamaks nende tehnilist ja kutsealast suutlikkust, et täita 1. osa, ei ole seoses hankemenetluse esemega ega proportsionaalsed ning on ebamäärased ja ebatäpsed. Hageja väidab, et valikukriteeriumid peavad olema hankemenetluse esemega seotud ja proportsionaalsed, vältimaks konkurentsimoonutust, ning olema selged ja täpsed.
               
            
                  4.
               
               
                  Neljas väide, et on rikutud ELTL artiklit 296, Euroopa Liidu põhiõiguste harta artiklit 41, eespool mainitud määruse 2018/1046 artiklit 170 ja I lisa punkte 18.6, 30.2 ja 31.1, olulisi vorminõudeid; rikutud läbipaistvuse, konkurentsi ja võrdse kohtlemise ühenduse õiguse üldpõhimõtteid, Euroopa Liidu institutsioonide aktide põhjendamise põhimõtet, võimu on kuritarvitatud ning on rikutud hea halduse põhimõtet. Need rikkumised pandi toime, kuna hageja pakkumusele ja eduka pakkuja pakkumusele antud hinded seoses üheksa „kvaliteeti“ puudutava hindamistingimusega ei ole põhjendatud ja/või nendega kaasnevad üksnes ebamäärased ja ebatäpsed kommentaarid, samas kui kõik lepingu sõlmimise otsused peavad olema piisavalt põhjendatud, mis võimaldaks pakkujatel saada teada objektiivsed, konkreetsed ja täpsed põhjused, mis õigustavad igat hinnet, mis erinevatele pakkumustele anti, ning sellest peab nähtuma iga esitatud pakkumuse eelised ja puudused, võrreldes hanketingimustes esitatud kriteeriumidega.